NARIADENIE KOMISIE (ES) č. 1024/2007
z 3. septembra 2007,
ktorým sa mení nariadenie (ES) č. 409/2007, ktorým sa nahrádzajú prílohy I a II k nariadeniu Rady (ES) č. 673/2005, ktorým sa zavádzajú dodatočné dovozné clá na dovoz určitých výrobkov s pôvodom v Spojených štátoch amerických
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 673/2005 z 25. apríla 2005, ktorým sa zavádzajú dodatočné dovozné clá na dovoz určitých výrobkov s pôvodom zo Spojených štátov amerických (1), a najmä na jeho článok 3,
keďže:
(1)
Nariadením (ES) č. 409/2007 sa do zoznamu v prílohe I k nariadeniu (ES) č. 673/2005 pridáva 32 výrobkov. Preto dovoz týchto výrobkov s pôvodom v Spojených štátoch amerických podlieha od 1. mája 2007 15 % dodatočnému clu ad valorem.
(2)
Na zachovanie legitímnych očakávaní dovozcov by sa malo objasniť, že tovar, ktorý je už pod colným dohľadom k dátumu uplatňovania nariadenia (ES) č. 409/2007 a ktorého miesto určenia nemožno meniť, je vyňatý z tohto rozšírenia dodatočného cla.
(3)
S cieľom vyhnúť sa ďalšiemu zdržiavaniu colného konania pri príslušnom tovare by malo toto nariadenie nadobudnúť účinnosť v deň jeho uverejnenia.
(4)
Opatrenia stanovené v tomto nariadení sú v súlade so stanoviskom Výboru pre obchodné odvetné opatrenia,
PRIJALA TOTO NARIADENIE:
Článok 1
Článok 3 ods. 2 nariadenia (ES) č. 409/2007 sa nahrádza takto:
„Výrobky, pri ktorých možno preukázať, že sú už na ceste do Spoločenstva alebo sú dočasne uskladnené, alebo sú v bezcolnom pásme alebo v slobodnom sklade, alebo v pozastavujúcom režime v zmysle Colného kódexu Spoločenstva k dátumu uplatňovania tohto nariadenia, a ktorých miesto určenia nemožno meniť, nepodliehajú dodatočnému clu za predpokladu, že sú zaradené do jedného z nasledujúcich kódov KN (2): 4803 00 31, 4818 30 00, 4818 20 10, 9403 70 90, 6110 90 10, 6110 19 10, 6110 19 90, 6110 12 10, 6110 11 10, 6110 30 10, 6110 12 90, 6110 20 10, 6110 11 30, 6110 11 90, 6110 90 90, 6110 30 91, 6110 30 99, 6110 20 99, 6110 20 91, 9608 10 10, 6402 19 00, 6404 11 00, 6403 19 00, 6105 20 90, 6105 20 10, 6106 10 00, 6206 40 00, 6205 30 00, 6206 30 00, 6105 10 00, 6205 20 00 a 9406 00 11.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskej únie.
Uplatňuje sa od 1. mája 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 3. septembra 2007